রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
|| মল্লবধপালা ||
পৃষ্ঠা  ১  ২  ৩  ৪  ৫
এক দন্ড না দেখিলে প্রাণ নাঞি রয়  |
তুমি আমার জীবন পরাণ ধনময়  ||
এত যদি শুনিল ময়নার তপোধন |
যাত্রা ভাঙ্গি রহিল ত ময়নার ভুবন ||
সরণ শিখিতে গেল আখড়ার ঘরে  |
রঞ্জাবতী আপনি সদাই মনে করে ||
দিনে দশবার পুত্রে সঙরিয়া যায় |
অবশ্য করিব চিন্তা এহার উপায়  ||
কালি বল্যাছিল যাব পাজ্যাত পাটন  |
আজি পুনু বলে যাব গৌড় ভুবন  ||
সদাই হেত্যার বান্ধে হাতীর উপরে  |
যেখানে সেখানে যায় নাঞি থাকে ঘরে ||
জীবনে জীবন আজি ধিকি ধিক জ্বলে  |
স্বামীর চরণে কিছু জোড়হাতে বলে ||
শুন রাজা ভূপাল মান্ধাতা যশোধনী |
তোমার সাক্ষাতে আমি কি বলিতে জানি ||
রমতি নগরে আছে মল্ল সারেঙ্গধল |
বার বত্সর হইতে ধরে বাইশ হাতীর বল ||
লোক পাটাইয়া দেহ রমতি নগর |
মল্ল সারেঙ্গধল ডাক্যা আনহ সত্বর ||
গৌড়ের প্রধান পাত্র মহামদ ভাই |
তথা দিলে পরোয়ানা মল্ল দেখা পাই  ||
ভাঙ্গিব দক্ষিণ হাথ দক্ষিণ চরণ  |
খোঁড়া কব়্যা রাখিব ময়নার তপোধন ||
এ সব দুর্গতি হৈলে মনে নাই দুখ  |
ঘরে বস্যা দেখিব বাছার চাঁদমুখ  ||
এত যদি সুন্দরী বলিল জোড় করে  |
দ্বিজ রূপরাম গান অনাদ্যের বরে ||
রঞ্জাবতীর বচনে চিন্তেন মনে মনে |
মহাপাত্রে পরোনা লিখিল ততক্ষণ ||
পাত্রকে লিখিল রায় বিশেষ পরোনা |
সরণ শিখিব তব লাউসেন ভাগিনা ||
অবশ্য পাঠায়্যা দিবে সারেঙ্গধল মাল  |
তুমি আমার সম্পদ সারথি সর্ব্বকাল ||
অপরঞ্চ বিশেষ লিখিল সমাচার  |
হেন বেলা সমুখে দেখিল শিঙ্গাদার  ||
কর্ণসেন বলে ভাই শুন মন দিয়া |
রমতি নগরে মল্ল আনিবে ডাকিয়া ||
ঘোড়া দিব বক্ শিস শ্রবণে দিব সোনা |
অবশ্য আনিবে মল্ল দক্ষিণ ময়না ||
এত শুনি পরোয়ানা নিল শিঙ্গাদার |
বিদায় সত্বর হৈল রমতি দরবার  ||
মাথায় করিয়া নিল রাজার পরোনা |
দেখাদেখি পাছু করে দক্ষিণ ময়না ||
কালিনী গঙ্গার জল নায়ে পার হয়্যা |
ময়না নগর পাছু গেল ছাড়াইয়া ||
পদুমা করিল পাছু গড় মান্দারণ |
রাঙ্গামেট্যা রাখিয়া দাখিল উচালন ||
মগলমারি আমিল্যা করিল পাছুয়ান |
বারবাকপুর রাখি পাইল বর্ধমান ||
দেখাদেখি কর্জনা রাখিল কতদূর |
কলুত্তক গেল তারা বাহাদুরপুর ||
ভৈরবী গঙ্গার জল নায়ে পার হয়্যা  |
রমতি নগরে শিঙ্গা উত্তরিল গিয়া  ||
গৌড় দক্ষিণ পাড়া রমতি নগর  |
পাত্র মহামদ তায় সর্বকাল ঘর  ||
দরবার করিয়া পাত্র বৈসে পাটশালে |
উপনীত শিঙ্গাদার হইল হেনকালে ||
সমুখে পরোনা রাখ্যা করিল জোহার |
জোড়হাথে বলিল ময়নার সমাচার ||
মহাপাত্র পরোনা কুড়াল্য বাম করে |
দূর করি কুলুপ পড়িল ধীরে ধীরে ||
পরোনা পড়িতে পাইল বিশেষ বারতা  |
মনে চিন্তা করে পাত্র হোঁট কব়্যা মাথা  ||
অবশ্য পাঠাব মল্ল দক্ষিণ ময়না |
মল্লযুদ্ধে মরে যেন লাউসেন ভাগিনা ||
কপাল হইলে মন্দ পায়ে পায়ে ডেড়ি  |
কতদিনে রঞ্জারে করিব আঁটকুড়ি ||
ময়না নগরে রিপু বাড়ল্য গোসাঞি |
রোগ ঋণ রিপু শেষ রাখিবারে নাই ||
.                                                   মল্লবধ পালার পরের পৃষ্ঠায় . . .
.                                                                 এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা